Primul weekend din martie. Târguri, concerte și expoziții
- Cristian Raducanu
- 2 martie 2024, 07:49
Maraton de evenimente în acest weekend, în Capitală. Bucureștenii sunt invitați la târguri, concerte și expoziții. Administrația Națională de Meteorologie a anunțat că vremea va fi frumoasă în Capitlă.
Principalele evenimente culturale din Capitală din acest weekend debutează cu Piața Țărănească de primăvară. Un târg care se desfășoară în intervalul 1-3 martie în curtea interioară a Muzeului Național al Țăranului Român. Veți fi întâmpinat între orele 10:00-18:00 de meșteri, producători, artizani și artiști veniți din toate colțurile țării.
Primăriile au pregătit organizat târguri de unde se pot cumpăra mărțișoare și diverse obiecte din lemn confecționate manual de peșterii populari. Este vorba de târgul de la Piața Sudului, intitulat "Poftim din România – Mărţişor de Bucureşti: Gusturi şi Meşteşuguri Româneşti", deschis până duminică, între orele 09:00 și 19:00.
La Primăria Sectorului 2 se desfășoară o expoziție de mărțișoare, iar vizitatorii vor putea admira broșe, tablouri, felicitări, confecționate de copii . Târgul este deschis până pe 8 martie, între orele 08:30-16:30, iar vineri -între 08:00 și 14:00.
Opera Națională București vă invită la concertul Carmen de Georges Bizet
În a doua zi a lunii martie, bandonenistul Alexandru Nucă și chitaristul Maxim belciug oferă pasionaților de evenimente culturale o seară plină cu muzică live, ritmuri latino-americane tango, milona sau alte pasiuni. Festivalul POIESIS debutează pe 2 marite la Casa KERIM.
Orchestra Națională Radio va susține duminică, 3 martie, de la ora 19:00, la Sala Radio, un concert cameral cu muzică simfonică adaptată pentru toate gusturile. Tot duminică, Opera Națională București vă invită, începând cu ora 18:30, la spectacolul grandios Carmen de Georges Bizet.
Maraton de evenimente culturale în Capitală
Nume celebre fac parte din distribuție, printre care Ruxandra Dose, tenorul mexican Ramón Vargas, baritonul Mihai Damian. Tiberiu Soare va dirija întregul recital simfonic.
Expoziția Baby Boom Show de la Romexpo continuă până la finalul săptămânii. Vizitatorii expoziției vor găsi produse și informații utile. Târgul este deschis între orele 10:00-19:00, iar duminică își va închide porțile la ora 18:00.
Primăvara Copiilor și Festivalul Cărților Deschise continuă la Opera Comică pentru Copii până dumică. Intrarea este gratuită, dar accesul la activități și ateliere se face doar în baza tichetelor OCC, care pot fi achiziționate cu 3 lei de la Magazinul OCC din incinta instituției.